ສກຂ ອັດຕະປື ສຳເລັດການເຝີກອົບຮົມ ບຳລຸງດ້ານວິຊາສະເພາະໃຫ້ຄູສອນຊັ້ນ ມັດທະຍົມສຶກສາທົ່ວແຂວງ .
ພະແນກສຶກສາທິການ ແລະ ກິລາ ແຂວງອັດຕະປືຖືເອົາການ ຍົກລະດັບຄວາມຮູ້, ຄວາມສາມາດ ດ້ານວິຊາສະເພາະ ໃຫ້ກັບ ພະນັກງານຄູ-ອາຈານ ທີ່ສິດສອນຕົວຈິງໃນໂຮງຮຽນໃຫ້ມີ ຄວາມເຂັ້ມແຂງ, ໜັກແໜ້ນ ແລະ ເລິກເຊິ່ງ ເປັນປັດໃຈຫລັກໃນການພັດທະນາຄຸນນະພາບການສຶກສາ ແລະ ກິລາໃຫ້ມີປະສິດທິພາບ ແລະປະສິດທິຜົນສູງຂື້ນ ຕາມ3 ລັກສະນະ ແລະ 5 ຫລັກມູນຂອງຂະແໜງການສຶກສາທີ່ກະຊວງສຶກສາທິການ ແລະ ກິລາ ໄດ້ວາງອອກ. ໃນວັນທີ 29 ສິງຫາ 2018 ນີ້ ພະແນກສຶກສາທິການ ແລະ ກິລາແຂວງອັດຕະປືໄດ້ສຳເລັດການເຝິກ ອົບຮົມການສ້າງຂີດຄວາມສາມາດເພີ່ມດ້ານວິຊາສະເພາະ ໃຫ້ຄູສອນວິຊາ ພາສາລາວ-ວັນນະຄະດີ, ຄະນິດສາດ, ຟິຊິກສາດ, ເຄມີສາດ ແລະ ວິທະຍາສາດ ທຳມະຊາດ ໃນຊັ້ນມັດທະຍົມສຶກສາທົ່ວແຂວງໄລຍະສັ້ນ 10 ວັນນັບແຕ່ທີ 20-29 ສິງຫາ 2018 ຢູ່ໂຮງຮຽນ ສາມັນກິນນອນຊົນເຜົ່າ, ເມືອງ ສາມັກຄີໄຊ ແຂວງ ອັດຕະ ປື,ໂດຍການເປັນກຽດເຂົ້າຮ່ວມໃນພິທີ ແລະ ກ່າວປິດຂອງ ທ່ານສົມໄຕ ຫີນເພັດສະວົງ ຮອງຫົວໜ້າພະແນກສຶກສາທິການ ແລະ ກິລາ ແຂວງ.
ບົດຂ່າວໂດຍ: ພົມວິຫານ ໄຊຊະນະ
ລົງເວັບໂດຍ: ອຸໄລວັນ ດວງບຸບຜາ